MESINDAMISE TOOTMISKAOD, NENDE PÕHJUSED JA VÄLTIMINE

Tootmiskaod on paratamatud nii looduslikes kui ka inimese poolt juhitavates protsessides.

Mesinduses on oluline mesila tootmistase, sellepärast on vaja võimalikud kaod varakult minimeerida. Enamjaolt toimub mesila rajamine suhteliselt kaua, sest paratamatud tagasilöögid pikendavad oodatud tulemusteni jõudmist.

Hobimesinduses tavaliselt tootmiskulusid ei arvestata, kas siis oskamatusest või soovimatusest, kuna eesmärgiks ei ole majanduslik tasuvus.

Kui aga soovitakse mesindustegevusest märkimisväärset tulu saada, on tootmiskadude põhjuste väljaselgitamine ja nende võimalik välistamine paratamatu.

Mesindus on väga spetsiifiline, seda nii mesindussaaduste tootmise, mesila tootmistaseme, mesiniku kompetentsuse, korjetaimestiku, mikrokliima, piirkonna mesilasperede arvu jt näitajate poolest.

Oluline on mõista põhjuse ja tagajärje seost ehk siis kriitiliselt tuleks hinnata kogu mesindustehnoloogilist protsessi, st analüüsida nii tehnilisi kui ka bioloogilisi protsesse.

Analüüs peaks põhinema mitme aasta andmetel, sest erinevatel aastatel on võimalikud muutused/ tulemused vägagi erinevad. Näiteks mesilasperede asukoha valik on oluline mõjutegur mesilaspere bioloogilises arengus, millest sõltub ka hilisem majanduslik tulem.

Analüüsi lihtsustab võimalike tootmiskadude põhjuste liigitamine, võimalikud lahendid kadude vähendamiseks ja profülaktiline tegevus.

Lihtsustatult saab esitada mitmeid liigitusi, millest olulisimad oleksid eelkõige looduslikud ja inimese poolt tekitatu.

**1.Põhjuse päritolu alusel:**

* 1. bioloogilised- ehk siis teised organismid, näiteks viirused, teine mesilaspere, mesinik ise jt
  2. füüsikalised- temperatuur, niiskus, tuul, vesi, ilmastik jt
  3. keemilised- näiteks taimekaitsevahendid, võimalikud ravimid jt
  4. sotsiaal-majanduslikud

**2. Toime intensiivsuse alusel:**

2.1 otsene toime- surmav ehk letaalne, näiteks taimekaitsevahend

2.2 kaudne toime- nõrgestab organismi läbi teise organismi varroos/ viirus

**3. Toime avaldumise aja alusel:**

3.1 kohene avaldumine

3.2 hilisem avaldumine

**4.** **Esinemise alusel:**

4.1 süsteemsed ehk korduvad, näiteks inventari valikust tulenevad

4.2 juhuslikud vead ja eksimused

Oluline on näha mitme teguri võimalikku koostoimet, näiteks varroosi tõrje puhul. Paljudel juhtudel me arvame teadvat tegelikku põhjust, kuid mikroorganismide ja teiste raskesti määratavate põhjuste korral see ei pruugi nii olla.

Mesilaspere elutegevuse korraldamisel peaksime teadma ja mõistma elusorganismide vahelisi suhteid, näiteks parasitismi, sümbioosi, kommensalismi, konkurentsi jt.

Esmalt väikesed, kuid olulised kaod võivad tekkida näiteks mesilasperede vahelise varguse korral, seda perede haigestumise või hukkumiseni.

Bioloogilised tegurid, näiteks linnud, imetajad ja putukad ongi arvukamad ja olulisemad mesilasperede elutegevuse mõjutajad.

Füüsikalisi mõjutegureid on suhteliselt vähe, kuid samas erineva toime, intensiivsusega, võivad nad toimida nii otseselt kui ka kaudselt. Näiteks pesaruumi katmine erinevatel aastaaegadel sõltub suuresti tarutüübist, mesilaspere tugevusest, reaalsest vajadusest ja mesiniku kompetentsusest. Nii kõrge kui ka madal temperatuur ,aga ka niiskus võivad väga oluliselt mõjutada mesilaspere elutegevust, kusjuures pere heaolu taastamine nõuab pikemat aega.

Füüsikalised mõjutegurid/protsessid on olulised mesindussaaduste kvaliteedi mõjutajad nende tootmisel, hoiustamisel ja käitlemisel.

Keemilised mõjutegurid/protsessid on eelkõige erinevate toimetega, sõltuvad paljudest asjaoludest ja nad võivad olla nö nähtamatud. Neil on oluline toime nii mesinikule endale, mesilasperele kui ka mesindussaaduste kvaliteedile. Tehnoloogilised rikkumised võivad mesindussaaduse kasutamiskõlbmatuks muuta, näiteks kareda veega vaha sulatamine. Probleemiks võib olla ravimite hoiustamine madalal temperatuuril, mistõttu ravimite toime väheneb ja tõrje või ravi ei ole efektiivsed.

Oluline osa tootmiskadudest võivad moodustada mesiniku majanduslikud eksimused. Näiteks „eksperdi“ poolt soovitatud, kuid madala efektiivsusega seadmed, ebaolulised investeeringud emotsiooni ajel, samuti klientide usalduse kaotamine.

Kuidas tootmiskadusid vähendada või neid vältida? Tootmiskadusid täielikult vältida ei ole võimalik, kuid optimeerida küll. Mõningad soovitused:

1. Võimalike riskide ja ohtude hindamist teostab kogenum mesindusspetsialist;
2. Aja planeerimine;
3. Koolitustel osalemine;
4. Oluliste investeeringute kooskõlastamine vastava valdkonna spetsialistidega;
5. Kooskõla tehnoloogia, mesilasperede arvu, aja kasutamise jt oluliste tegurite, mis mõjutavad jätkusuutlikkust, vahel ;
6. Võimalike strateegiate koostamine;
7. Nö riskifondi loomine

Märkus: Loengu materjal on esitatud PP vormis 55 slaidi kaasabil.